Täna  avalikustatud juuni inflatsiooninumbrit kommenteerides ütles Ligi:  "Iseenesest on ju hea uudis, et need kõige suuremad muretekitajad - toiduained ja mootorikütus -, mis on olnud tegelikult inflatsiooni tekitajad viimasel ajal, on mõnevõrra odavnenud. Siin on meie sõltuvus, heas mõttes, välja löönud, aga kindlasti ei maksa enam pealkirja kirjutada, nagu äsja lugesin, et juunis tõusid hinnad 5%, see number oli 4,9, aga see on ikkagi aasta jooksul toimunud hinnatõus," rääkis Ligi.  "Ei maksa hirmutada valijaid,  lugejaid, valijad on nad ka. Ei maksa minu valijaid hirmutada," lisas minister. Ligi väitel sõltub Eesti hinnatase väga palju rahvusvahelistest hindadest. "Siseriiklikke suuri põhjusi inflatsiooniks meil tegelikult ei ole," väitis Ligi.